section_heading: Sustavi pokazatelja
paragraph_text: Sustav pokazatelja definira se kao skupina financijskih pokazatelja odabranih prema određenim kriterijima, a ti pokazatelji su međusobno povezani i posloženi u hijerarhiju. Kao vršni ili ciljni pokazatelj postavlja se pokazatelj koji predstavlja cilj poslovanja kompanije ili neku drugu svrhu koja je predmet analize, a ostali pokazatelji su podređeni ciljnom pokazatelju. Vršni ili ciljni pokazatelj može se izračunati međusobnim zbrajanjem, oduzimanjem, množenjem ili dijeljenjem pokazatelja nižih razina. Na taj način moguće je lakše odrediti kako i koji čimbenici utječu na ostvarivanje vršnog pokazatelja, odnosno cilja poslovanja, a sami sustavi pokazatelja pružaju veću mogućnost izvještavanja od pojedinačnih pokazatelja.